जानेवारी १

ख्रिस्ती नववर्षारंभ

## ठळक घटना आणि घडामोडी 
### पंधरावे शतक 
### सोळावे शतक
### अठरावे शतक 
* १७५६ - डेन्मार्कने निकोबार बेटे काबीज करून त्यांना *न्यू डेन्मार्क* असे नाव दिले.
* १७८८ - द टाइम्स या लंडनहून प्रकाशित होणाऱ्या वृत्तपत्राची पहिली आवृत्ती उपलब्ध.

### एकोणिसावे शतक
* १८०८ - अमेरिकेत गुलामांच्या आयातीस बंदी घालण्यात आली.
* १८१८ - भीमा कोरेगाव येथे ब्रिटिश ईस्ट इंडिया कंपनीच्या कॅप्टन. एफ‌.एफ. स्टॉंटन यांच्या नेतृत्वाखालील बॉंबे नेटिव्ह इन्फन्ट्री बटालियनने २५,००० संख्याबळाच्या पेशवे सैन्याचा पराभव केला.
* १८४२ - बाबा पद्मनजी यांचे ज्ञानोदय वृत्तपत्र सुरू झाले.
* १८४८ - महात्मा फुले यांनी पुणे येथे भिडे वाड्यात पहिली मुलींची शाळा सुरू केली.
* १८६२ - इंडियन पीनल कोड अस्तित्वात आले.
* १८८० - विष्णुशास्त्री चिपळूणकर, लोकमान्य टिळक, गो.ग. आगरकर आणि माधव नामजोशी यांनी पुणे येथे न्यू इंग्लिश स्कूल, पुणेची स्थापना केली.
* १८८३ - पुणे येथे नूतन मराठी विद्यालयाची स्थापना
* १८९९ - क्युबामधील स्पेनची राजवट संपुष्टात आली.

### विसावे शतक 
* १९०८ - *संगीतसूर्य* केशवराव भोसले यांनी हुबळी येथे ललित कलादर्श ही नाटक कंपनी स्थापन केली.
* १९०८ - पुण्याच्या कृषी महाविद्यालयाची स्थापना.
* १९१९ - गव्हर्नमेंट ऑफ इंडिया अ‍ॅक्ट १९१९ द्वारे भारतात कायदेमंडळे स्थापन झाली.
* १९२३ - चित्तरंजन दास आणि पंडित जवाहरलाल नेहरू यांनी स्वराज्य पार्टीची स्थापना केली.
* १९३२ - डॉ. ना.भि. परूळेकर यांनी सकाळ वृत्तपत्र हे सुरू केले.
* १९५९ - क्युबामध्ये फिडेल कॅस्ट्रोच्या नेतृत्वाखालील क्रांतिकारकांचा राजधानी हवानावर ताबा.
* १९७८ - सम्राट अशोक हे बोईंग ७४७-२०० प्रकारचे विमान मुंबई विमानतळावरून उड्डाण करीत असताना समुद्रात कोसळले.

### एकविसावे शतक
* २००२ - युरोपीय महासंघातील १२ देशांत युरो चलन अमलात आले. मानवी इतिहासातील हा सर्वात मोठा चलनबदल होता.
* २०१० - आत्मघातकी दहशतवाद्याने पाकिस्तानच्या लक्की मारवात गावात चालू असलेल्या व्हॉलीबॉल स्पर्धेच्या ठिकाणी कारबॉम्ब स्फोट केला. १०५ ठार, १०० जखमी.
* २०१३ - कोट दि आईव्होरच्या आबिजान शहरात नवीन वर्षाच्या स्वागतासाठी जमलेल्या गर्दीत चेंगराचेंगरी होऊन ६० व्यक्ती ठार, २०० जखमी..

## जन्म 
* १६६२ - बाळाजी विश्वनाथ भट, पेशवा.
* १८९२ - महादेव हरिभाई देसाई गांधीवादी कार्यकर्ते.
* १८९४ - सत्येंद्रनाथ बोस भारतीय भौतिकशास्त्रज्ञ.
* १९०० - श्रीकृष्ण नारायण रातंजनकर, आग्रा घराण्याचे गायक, शास्त्रीय संगीताचे गाढे अभ्यासक व संगीत गुरू
* १९०२ - कमलाकांत वामन केळकर भारतीय भूवैज्ञानिक.
* १९१८ - शांताबाई दाणी, सामाजिक कार्यकर्त्या, डॉ.बाबासाहेब आंबेडकर यांच्या अनुयायी
* १९२३ - उमा देवी खत्री उर्फ *टुनटुन*, अभिनेत्री व गायिका
* १९२८ - डॉ. मधुकर आष्टीकर, लेखक आणि महाराष्ट्र राज्य साहित्य आणि संस्कृती मंडळाचे अध्यक्ष.
* १९३६ - राजा राजवाडे साहित्यिक
* १९४१ - गोवर्धन असरानी ऊर्फ *असरानी*, चित्रपट अभिनेता.
* १९४३ - रघुनाथ माशेलकर, वैज्ञानिक आणि औद्योगिक संशोधन परिषदेचे महासंचालक.
* १९५० - दीपा महेता, भारतीय वंशाच्या कॅनेडियन दिग्दर्शिका आणि पटकथालेखिका.
* १९५१ - नाना पाटेकर, चित्रपट अभिनेता.
* १९७८ - विद्या बालन, हिंदी चित्रपट अभिनेत्री.

## मृत्यू 
* १७४८ - योहान बर्नोली, स्विस गणितज्ञ.
* १९४४ - सर एडविन लुट्येन्स, नवी दिल्लीचे नगररचनाकार.
* १९५५ - शांतिस्वरूप भटनागर भारतीय रसायनशास्त्रज्ञ.
* १९७५ - शंकरराव वासुदेव किर्लोस्कर, मराठी उद्योजक, साहित्यिक व चित्रकार.
* २००५ - कुसुमताई पटवर्धन, समाजवादी नेत्या.

## प्रतिवार्षिक पालन 
* धूम्रपान विरोधी दिन

* आंग्ल नववर्ष दिन

* जागतिक शांतता दिन
* राष्ट्रीय दिन / स्वातंत्र्यदिन : ब्रुनेई, हैती, सुदान
* आर्मी मेडिकल स्थापना दिवस

डिसेंबर ३० - डिसेंबर ३१ - **जानेवारी १** - जानेवारी २ - जानेवारी ३ - (जानेवारी महिना)

## बाह्य दुवे 
वर्ग:दिवस
वर्ग:ग्रेगरी दिनदर्शिका
वर्ग:आंतरराष्ट्रीय दिनदर्शिका
वर्ग:लाल दुवे असणारे लेख